Hierdie uitnemende Psalm besing die openbaring van God in sy wet soos vers 1 dit aandui. Daarmee word egter nie net die wet as sodanig verheerlik nie, maar alles wat God van Homself aan die mensdom openbaar het. Daarvan getuig die agt woorde wat Ps. 119 gebruik vir God se openbaring wat eintlik as sinonieme vir mekaar optree. Ek gee dit weer met die keuse van die NAV en BDV vertaling (met die Hebreeuse woord en ‘n Engelse vertaling daarvan in hakies):
Hiermee bevestig die Psalmis wat alreeds in Psalm 1 gesê is: God se woord is die sentrum van die lewe, dié ding wat jou nie net soos ‘n boom geplant langs watervore maak en laat gedy nie, maar sorg dat jy die pad (dêrêg – ‘n woord wat ook gereeld in Psalm 119 voorkom!) van die regverdiges kan bewandel.
Dit wat jy hierbo geskryf het in Sept 2015 – oor Psalm 119 -laat my verstom. En maak my baie opgewonde. Dankie. Ek waardeer jou harde werk.
Jou oordenking en opsomming van Psalm 119 bevestig dit vir my. Ek sal graag na hierdie Bybelskool-bydraes van jou verwys.
Ek het regtig groot waardering vir jou persoonlike getuienis en opgewondenheid oor die Woord as Woorde van God!
Ek vertrou rerag om deur die psalm te werk dmv wat u hier voorhou…..ek Vertrou Die Here vir n Groter liefde,en toegewyde studie van Sy Woord
Goeiemore , ek soek bietjie hulp, advies asb ….. Soos ek nou agter kom , is Psalm 119 deur iemand anders as Dawid geskryf . … Rede is die woorde BEPALINGS , VOORSKRIFTE , VERORDENINGE kom baie in die verse voor. Maar ek het vligtig gekyk deur die ander Psalms en ek sien nie die woorde nie , ek kan mis gekyk het en ek is nie so geskool in die Bybel nie …………….
Ja, jy is reg. Psalm 119 se outeur is onbekend. Oor jou navraag. Daar is agt woorde wat hierdie Psalm gebruik vir die openbaring van God – wet, bepalings, opdragte, voorskrifte, bevele, regverdige beslissings, belofte, en woord (BDV vertaling). Hierdie openbaring van God kan veral verbind met die eerste vyf boeke van die Bybel, die Pentateug, waarin die Tien Gebooie ‘n baie belangrike rol speel. Maar, die res van die OT speel natuurlik ook ‘n rol. Die agt woorde vir God se openbaring in Psalm 119 word egter ook in die res van die Psalms gebruik, soos bv die woord wet in Psalm 1; 19; 37; 40; 78; 89; en 94. Dieselfde geld die ander woorde wat op talle plekke gebruik word. Jy kan in YouVersion se Bybel app enige Afrikaanse vertaling kies en dan vir die woorde daarin soek.